Case ID: 1187422
Sentence 19: Birinci instansiya məhkəməsi iddianı rədd edərkən qətnaməni belə əsaslandırmışdır ki, iddiaçı tərəfin borc alanın öhdəliklərinin icrasına laqeyd yanaşmaqla onları kobud şəkildə pozması faktının mövcud olmasına baxmayaraq ona qarşı deyil, ona məxsus olmayan, lakin digər şəxsin mülkiyyətinə ipoteka müqaviləsinin şərtlərinə əsasən tutma yönəldilməsi ilə bağlı hüquqi prosedura başlamalarının onların hüquqlarının olmasına dair izahatlarına tənqidi yanaşır və hesab edir ki, tutma birbaşa deyil, öhdəliklərini yerinə yetirməyən şəxsə (borc alana) onunla bağlanmış kredit müqaviləsinin şərtləri və mülki qanunvericiliyin tələblərinə əsasən birlikdə qaldırılmalı idi. Azərbaycan Respublikası Mülki Məcəlləsinin 739.1-ci maddəsinə görə, borc müqaviləsinə görə, iştirakçılardan biri (borc verən) pula və ya digər əvəz edilən əşyalara mülkiyyət hüququnu digər iştirakçıya (borc alana) keçirməyi öhdəsinə götürür, digər iştirakçı (borc alan) isə aldıqlarını müvafiq olaraq pul və ya eyni keyfiyyətdə və miqdarda olan eyni növlü əşyalar şəklində borc verənə qaytarmağı öhdəsinə götürür.